FC Fredericia kan tage hjem med godt humør i spillerbussen efter en 4-0 sejr over Vendsyssel FF

De 1001 tilskuere på Hjørring Stadion oplevede langt fra noget 1001 nats eventyr, da de overværede kampen mod FC Fredericia. Uden skarphed for an mål og med et gavmildt forsvar forærede hjørringholdet sejren uden kamp. Første scoring faldt allerede efter 7 minutter, da FC Fredericia fik tilkendt et straffespark. Første halvvleg endte 0-1 og det lignede flere gange en  lige kamp. Målmand Karim Zaza er skadet, og begynder først at træne igen til foråret, og topscorer Jesper Blicher kommer heller ikke på banen for i det nye år. Mads Aastrup i målet havde flere store redninger, men han var ofte prisgivet efter passivt forsvarsspil og manglende evne til at omstille sig under FC Fredericias kontraspil. Om Blicher havde gjort en forskel er svært at sige, men skarpheden foran målet var i hvert fald ikke tilstede.